প্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন -\nHomeআঞ্চলিকপ্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন\nপ্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন\nডিজিটেল ডেস্কঃ দহদিনে সন্ধান নোলাল বাকসাৰ আছুকৰ্মী কপিল তালুকদাৰৰ হত্যাকাৰীৰ। ন্যায় বিচাৰি থানা ঘেৰাও কৰিলে স্থানীয় ৰাইজে। পুত্ৰহাৰা মাতৃয়ে ন্যায় বিচাৰি কাতৰ আহ্বান জনাই মুখ্যমন্ত্ৰী ড৹ হিমন্ত বিশ্ব শৰ্মাক। উল্লেখ্য যে বিগত ২৮ ডিচেম্বৰত বাকসাৰ জিলাৰ বাগানপাৰা আৰক্ষী চকীৰ অন্তৰ্গত নয়াৱস্তিত আছুকৰ্মীৰ ৰহস্যজনক আত্মহত্যাই তীব্ৰ চাঞ্চল্যৰ সৃষ্টি কৰিছিল।\nনয়াৱস্তিৰ কপিল তালুকদাৰ নামৰ ছাত্ৰ কৰ্মীজনে প্ৰেমিকাৰ সৈতে বনভোজ খাবলৈ গৈছিল বাকসাৰ চৌকিলৈ। চৌকিৰ পৰা ঘুৰি অহাৰ পাছৰে পৰা নিৰুদ্দেশ হৈ থকাত পৰিয়ালৰ লোকে বিভিন্ন ঠাইত বিচাৰ-খোচাৰ কৰিও কোনো সন্ধান নাপালে। কিন্তু ২৯ ডিচেম্বৰৰ পুৱা নয়াৱস্তিৰ আশ্ৰাবাৰীত বগৰী গছত ডিঙিত চিপ লৈ থকা অৱস্থাত উদ্ধাৰ হৈছিল ছাত্ৰকৰ্মী কপিল তালুকদাৰৰ মৃতদেহ।\nইয়াৰ পাছতে কপিলৰ পৰিয়ালৰ লোকে ছাত্ৰকৰ্মীকজনক হত্যাৰ অভিযোগ তুলি বৰবৰী আৰক্ষী থানাত এখন এজাহাৰ প্ৰদান কৰিছিল। কিন্তু বিগত দহদিনে আৰক্ষীয়ে কোনো ব্যৱস্থা গ্ৰহণ নকৰাত ৰাইজ ক্ষোভিত হৈ পৰে। সেয়ে আজি প্ৰায় দুই শতাধিক পুৰুষ-মহিলাই বৰবৰী আৰক্ষী থানা ঘেৰাও কৰি হত্যাকাৰীক কৰায়ত্ত কৰাৰ দাবীত পৰিৱেশ উত্তাল কৰি তোলে। প্ৰতিবাদকাৰীসকলে অসম আৰক্ষী মুৰ্দাবাদ, কপিল তালুকদাৰৰ হত্যাকাৰীক গ্ৰেপ্তাৰ কৰক, আমাক ন্যায় লাগে আদি শ্ল'গান দি পৰিৱেশ উত্তাল কৰি তোলে। হত্যাৰ বলি হোৱা কপিল তালুকদাৰৰ মাতৃয়েও ন্যায় বিচাৰি কান্দি কান্দি ৰাজ্যৰ মুখ্যমন্ত্ৰীজনক কাতৰ আহ্বান জনায়। উল্লেখ্য যে, মৃত কপিল তালুকদাৰ ধমধমা আঞ্চলিক কলেজৰ উচ্চতৰ মাধ্যমিকৰ দ্বিতীয় বৰ্ষৰ ছাত্ৰ আছিল।\nPrevious articleভগবন্ত মান পঞ্জাবৰ পৰৱৰ্তী মুখ্যমন্ত্ৰী! ৭০শতাংশ পঞ্জাৱীয়েই সপক্ষে দিলে মত\nNext article'পুৰি খাওক'- প্ৰতিযোগিতাত অংশগ্ৰহণ কৰি অভিলেখ আৰক্ষীৰঃ সন্মুখীন হ'ল ককৰ্থনাৰো!
